આ બાબતે ફરિયાદ કરનાર અન્ય એક રાહદારીએ મિડ-ડે LOCALને જણાવ્યું હતું કે ‘અહીં સતત વાહનો અને બસોની અવરજવર થતી હોય છે. એવા સમયે રાતે ગટર ઓવરફ્લો થતાં રસ્તા પર પાણી ભરાયેલુંં રહે છે. ક્યારેક તો આ સમસ્યા દિવસે પણ સર્જાતી હોવાથી અહીંથી પસાર થવું અઘરું બની જાય છે. વળી ભરાયેલા ગંદા પાણીમાં મચ્છરોનો ઉપદ્રવ પણ એટલો જ વધી જતો હોવાથી બીમારી ફેલાવાનો પણ ભય સતાવતો હોય છે. આ બાબતે પ્રશાસનની બેદરકારી પબ્લિકને ભારે પડી રહી છે. આ સમસ્યા નજરે જોતાં અહીંથી નીકળતા પણ ત્રાસ થાય છે.’